
Kümme aastat noorkotklusi. 
Kolonel A. Balder, 


Noorte Kotkaste aj. vanem. 


Käesoleval aastal. täitub kümme 
aastat Noorte Kotkaste organisatsiooni 
tegevusest. 27. mail 1930. a. kinnitati 
Kaitseliidu Vanematekogu poolt Noor- 
te Kotkaste Põhimäärused ja seda päe- 
va tuleb pidada ka Noorte Kotkaste 
organisatsiooni asutamispäevaks. 

Kui meenutame aegu kümme aas- 
tat tagasi, siis peame tunnistama, et 
tol korral puudus Eestis poiste kasva- 
tamiseks suurem organisatsioon, kus 
poisid oleksid rakendunud isetegevusele, 
kus noorte kasvatus oleks põhinenud 
noorte individuaalsetel võimetel ja 
vooruste arendamisel. Noored Kotkad 
tahtsid täita selle tühja koha. Õige, 
linnades tegutsesid vähemal arvul 
skaudid, kuid maale nende organisat- 
sioon ei ulatunud. 

Kümme aastat on lühike aeg 
Noorte Kotkaste töö ja saavutuste hin- 
damiseks, loodame, et see hinnang on 


Kolonel August Balder, VR II/3. 

ülesandeile väärikas. Ma kriipsutan 
siiski alla > härra Riigivanema K. 
Pätsi sõnu koolitegelaste üleriikli- 
kul kokkutulekul 17. veebruaril 
1935. a.: , Mina vaatan uhkusega 
iga poissi ja tüdrukut, kes endid ri- 
dadesse seavad ja ütlevad ,,Alati 
valmis!“ ja kes on kõigele valmis, 
mis on ilus, suur ja kõrge.“ Sõjavä- 
gede Ülemjuhataja kindral J. Laido- 
ner ütles 1934. a. oma raadiokõnes: 
»Meie ei taha noori kotkaid mili- 
tariseerida, ei taha neile relvi kätte 
anda, vaid meie peame neid õpeta- 

ma ja kasvatama, et neist sirguksid 
tugevad kodanikud, kes oma kodu- 
maad armastaksid, kodumaad hästi 
tunneksid, kes mõistaksid korda pi- 
dada, käsku täita ja kes samal ajal 
oskaksid ka käsku anda.“ Siin meie 
riigijuhid on märkinud Noorte Kot- 
kaste püüded: olla valmis kõigeks, 
mis ilus, suur ja kõrge; võrsuda tu- 
gevaks isamaad armastavaks koda- 


2 nikuks, kes oskab oma isamaad tee- 
NK Põhimääruste väljatöötaja ja Pea- nida ja on valmis ohvritele isamaa 


staabi ülema kt. organisatsiooni usu- = oost. Need aated on kandnud noor- 
tamieel. kotklust kümme aastat ja on ka tule- 
vikus noorkotkluse tuletornideks. 
Esimesed kümme aastat on olnud Noortele Kotkastele arenemise aas- 
taiks. Oma organisatsiooni algaastail tuli Noortel Kotkastel võidelda 
oma eluõiguste ja tõekspidamiste eest. Kui tänapäev Noorte Kotkaste 
organisatsiooni kuulub 19 000 poissi 1800 vanema juhiga ja Noored Kot- 
kad on riiklikult tunnustatud noorte organisatsiooniks, siis on see parimaks 
tõenduseks, et noorkotklus on rajatud õigele alusele ja ta sammub õiget teed. 
Noorkotkluse esimesel kümnel aastal on kaasa sammunud, teinud vil- 
jakat tööd juhtivail kohtadel ja veel tänapäev juhivad Noorte Kotkaste 
tööd ja tegevust paljud meie riigi-, kasvatus- ja seltskonnategelased. See 
kindlustab Noorte Kotkaste organisatsiooni arenemise ka tulevikus. 
Möödunud kümme aastat on olnud noorkotklusele arenemise aasta- 
teks. Küpse vilja ta ei ole veel jõudnudki kasvatada. Astudes uude aasta- 
kümnesse loodame julgesti, et noorkotklus veel rohkem kristalliseerub, et vil- 
jakas tegevus edasi areneb ja et eelolevail aastakümneil noorte juhid ja noo- 
red sama kindlalt oma aaterikkasse organisatsiooni koonduvad ja et noored 
seal kasulikku kasvatuslikku tegevust ja aja kasulikku veetmist leiavad. 


Direktor V. Neggo, 

Kutsevalik ja noortejuhtide osa sellele 
kaasaaitamisel. 


F. Roose, 
HM noortesekretär. 


Kutsevalik on inimese elus üheks tähtsamaks ning edaspidist käekäiku olu- 
liselt määravaks sammuks. Ei saa aga öelda, et seda tähtsat sammu alati astu- 
takse teadlikult ja asjalikkude kaalutluste tulemusena. Olevikus, kus me oma 
elu üldiselt püüame korraldada otstarbekohaselt ja kokkuhoidlikult, mängib 
kutsevalikul juhuslikkus ja põhjendamatus veel küllalt suurt osa, põhjustades 
asjatut ajakaotust, rahakulu, rahulolematust ja teisi ebasoovitavaid tulemusi. 
Arvestades usalduslikku vahekorda, mis valitseb noore ja: tema juhi vahel, 
võiksid vanemad noortejuhid, nagu kotkad, eriti aga vanakotkad ja noorte- 
magistrid, omalt poolt paljugi kaasa aidata asjaliku kutsevaliku levimisele. 
Alles asjaliku kutsevaliku kaudu kannaks täit vilja ka noorsoo-organisatsiooni- 
des noorte võimete väljaarendamiseks ning meelsuse kujundamiseks tehtud töö. 


* 


Enne kui siirduda küsimuse vaatlusele, kuidas noortejuhid saaksid kaasa 
aidata asjalikule kutsevalikule, tutvume lähemalt kutsevaliku põhitõdedega ja 
pahedega, mis tulenevad nende põhitõdede ignoreerimisest. 

1. On üldtuntud tõsiasi, et iga kutse erineb teistest suuremal või vähemal 
määral nende nõudmiste poolest, mida ta esitab oma täitja kehalisele tervisele, 
jõule, meeltele, käeosavusele, praktilisele mõtlemisele, tehnilis-konstruktiivsele 
andekusele, ruumilisele kujutlusvõimele, tähelepanule, mälule, loogilisele mõt- 
lemisele, kooliteadmistele, iseloomule jne. Ei saa seepärast esitatavate nõudmiste 
poolest kaugeltki kõrvutada autojuhi kutset aedniku, kontoriametniku, sepa 
või teiste sedalaadi kutsetega või õmbleja kutset telefonikeskjaama ametniku, 
haigetalitaja, müüjanna jne. kutsega. Autojuhi kutse paljude teiste omaduste 
kõrval nõuab näiteks eriti võimet jaotada oma tähelepanu, reageerida kiiresti 
ja kindlalt, rahulikkust ja tugevat füüsilist tervist. Näiteks aednik ei tarvitse 
neid omadusi evida, vaid saab ilma nendeta väga hästi hakkama. Tema tervis 
ei tarvitse kaugeltki nii tugev olla, kui seda nõutakse autojuhtidelt. 

2. Teiselt poolt kinnitab meie kogemus, et inimesed evivad kehalisi, vaim- 
seid, hingelisi, karakterilisi jne. erinevusi ja et need individuaalsed erinevused 
on küllalt suured: ja püsivad. Kuigi 14—15-aastane noor, seistes algkooli lõpe- 
tanuna edasiste sammude valiku ees, pole oma võimeilt kaugeltki välja. areme- 
nud ja tema võimed on alles diferentseerumas, võime juba siingi märgata silma- 
paistvaid erinevusi mitte ainult kehalises arenemises, vaid ka vaimsel alal. 
Teadmisi teatud alal või aladel omandatakse kiiremini ja väiksema vaevaga 
kui teistel aladel. Teatud aladel ettevõetu õnnestub kiiremini, kergemini ja 
paremini kui teistel. Selleealiste noorte hulgas võime märgata juba karikaturiste, 
muusikamehi, keemikuid jne. Teiste organisaator ja: juht paistab meile. nende 
hulgast juba üsna teravalt silma. 

Nii ei saa kutsevaliku seisukohalt selleealist noort kaugeltki võtta enam 
puhta. lehena, ikellest võimalik on tublit töömeest saada igasse mõeldavasse 
kutsesse. Selles eas tuleb arvestada juba möödunud arenemist ning teatavate 
võimete silmapaistvamat esinemist antud noore juures. 

3. Kuid pole mitte ainult tähtis, et inimene eviks teatavas kutses tegutse- 
miseks tarvilikke kehalisi ja vaimseid võimeid, vaid tal peab olema ka tahe 
tegutseda valitud kutses, tahe oomi võimeid rakendada. Sellelaadilisi soove 
tuleb silmas pidada just seepärast, et inimese, eriti 14—153-aastase noore või- 
med pole kaugeltki lõplikud. Siin on võimalik nihkumine ühes või teises suunas, 
on võimalik uute võimete esilekerkimine või mõne olemasoleva eriti tugev 
arenemine. Neis muutustes mängib aga otsustavat osa huvi ja tahe mõnd oma 
võimet rakendada. 

Seepärast ei saa kutsevalikul ignoreerida noorte tahet ja soove, vaid neid 
tuleb arvestada niipalju, kui nad pole tingitud juhuslikest tegureist, eriti aga 
kui neid õigustavad olemasolevad silmapaistvad võimed. 

4. Lõpuks ei tohi kutsevalikul jätta silmapaari vahele neid majanduslikke 
eeldusi, mida ühe või teise kutse omandamine nõuab. See on eriti tähtis neil 
juhtumeil, kui on tegemist kutsega, mis nõuab pikemat ettevalmistust ja see- 
juures ei paku otsekohe küllalt sissetulekut. Sel puhul tuleb alati selgitada, kas 
noorel on majanduslikust 'küljest võimalik antud kutse poolt nõutavat ette- 
valmistust omandada või esineb siin ületamatuid takistusi. 


* x 


* 


Asjalikul kutsevalikul tuleb (kõiki neid küsimusi selgitada täies ulatuses. 

Igapäevased kogemused aga näitavad, et kutsevalikul enamasti ei langetata 
otsust asjaliku kaalutluse tulemusena. Uurimused kutsevaliku motiivide üle on 
näidanud, et kalduvused ja huvid kutse vastu, samuti majanduslikud kaalutlu- 
sed, seisavad esikohal, eriti noorte juures. Tavaliselt ei selgitata küllalt kutse 
poolt esitatavaid nõudeid ega ka enese võimeid. Kutse valitakse lihtsalt see-" 
pärast, et oli juhuslikult saadaval vaba ikoht, et kutse tõotab anda rahuldavat 
sissetulekut, et ta on n. ö. moodne, nagu oli mõni aeg tagasi autojuhi kutse jne. 
Seejuures muidugi puudub lähem ülevaade ikutse poolt esitatavaist nõudmis- 
test. Selle tulemuseks on, et noor, tutvudes lähemalt kutsega, ei tunne sellest 
rahuldust. Loobutakse ja vaadatakse veel võimaluse järele ja võib-olla õige 
mitmel korralgi, kuni lõpuks leitakse enamvähem sobiv ala. Otsimisega on aga 
sageli kadunud kaks-kolm väärtuslikku aastat. Leidub aga ka neid, kes kuni 
küpse eani ei ole suutnud endale leida sobivat kutset. 

Veel halvem lugu on, kui läbi häda jäädakse peatuma mittesobivasse kut- 
sesse. 

Töö teostamisel tekkivad füüsilised ja psüühilised raskused on seda eba- 
mugavamad kanda, mida suurem erinevus on kutse poolt esitatavate nõuete ja 
inimese võimete vahel. Edu kutselises tegevuses ja töös laseb unustada sellega 
seotud vaeva. 

Edukas tegevus kihutab edasipüüdmisele. Kes aga sageli peab üle elama 
ebaõnnestumisi, selle eneseusaldus ja töötahe halvatakse ning töörõõm muutub 
tööpõlgamiseks. Inimene on õnnetu. 

Sääraste inimeste hingeelus ei jää tavaliselt ilmumata raskemad või ker- 
gemad haiglased nähtused, mistõttu inimene ei saa kutses täies ulatuses raken- 
dada: olemasolevat energiat. 

Ka on tuntud tõsiasi, et see, kuidas inimene suhtub oma kutsesse, määrab 
oluliselt ta suhtumise ja vahekorra ühiskonnaga. Need, kes pole rahul oma 
kutsega, pole enamasti rahul ka oma eluga üldse ja ühiskonnaga. Kutsetöös 
edukad inimesed suhtuvad ka ühiskonda positiivsemalt. 

Seepärast on tähtis, et inimene satuks kutsesse, mille edukaks täitmiseks 
tal on olemas vastavad eeldused. See õigesse kutsesse sattumine on tähtis 
mitte ainult üksiku inimese, vaid ka ühiskonna seisukohalt, sest seega kind- 
lustatakse üksikule isikule ta elurõõm, tervis, edasipüüdmine ja arenemisvõi- 
malus, ühiskonnale aga rahulik ja jõuline arenemine. 

IMimeste õigesse kutsesse juhtimiseks ja kutsevalikul asjaliku nõu andmi- 
seks on kutsutud ellu kutsenõuande-bürood, kes on teadlikud kutsete poolt 
inimesele esitatavaist nõudmistest, on suutelised määrama inimesel olemasole- 
vaid võimeid ja kes omavad ka tarvilikku ülevaadet tööturust. Ka meil Eestis 
tegutsevad nad — üks Tallinnas, teine Tartus. Kutsenõuande-büroode tegevuse 
kergendamise ning täpsustamise mõttes on meil aga tarvidus välispoolse abi 
järele. Vaadelgem seepärast allpool, kuidas ja mis viisil saaksid noortejuhid 
siin oma abi pakkuda. 


Kutsenõuande alged ulatuvad tagasi «käesoleva aastasaja algusse. Meie 
kutsenõuandelise tegevuse algus langeb veelgi hilisemasse ajajärku, nimelt 
omariikluse ja iseseisvuse esimese aastakümne lõppu. Oma nooruse, aga ka 
aineliste võimaluste piiratuse tõttu ei ole suutnud meie kutsenõuanne areneda 
laiaulatuslikumalt. » 

Selle tulemuseks on, et laiemais rahvahulkades ollakse vähe teadlik kutse- 
valikuga seotud küsimuste tähtsusest, kutsenõuande-büroo tegevusest ja tar- 
vidusest pöörduda büroo poole nõu saamiseks. 

Viimastel aegadel võib meil siiski märgata elevust kutsenõuande väljaaren- 
damise ning rahvale laiemalt kättesaadavaks tegemise suunas. 

1. Selles olukorras oleks noortejuhtide olulisemaks ülesandeks vastav 
selgitustöö ning õhutamine asjalikule kutsevalikule. Noortele tuleb selgitada 
eespool esitatud asjaliku kutsevaliku neli põhinõuet ja. juhtida nende tähelepanu 
neile hädaohtudele, mis ähvardavad mittevastavasse kutsesse sattunud noort. 

Samal ajal mäidatagu noortele, et eriti linnaoludes on kutsevaliku võima- 
lused palju avaramad, kui see noortele ja nende vanematele tavaliselt teada on. 
Saksa statistika andmeil esineb 12 500—16 000 eri kutset. Meil kui põllumajandus- 
likus riigis pole kutsete arv küll nii suur ja kutsed nii diferentseerunud, kuid 
kutsete arv on meilgi küllalt suur selleks, et tavaline kodanik ei: saa kõigist 
neist ülevaadet omandada. i j 

Selgituse illustreerimiseks tarvilikke näiteid tegelikust elust leidub küllal- 
daselt. Ei ole raske sobivaid näiteid leida isegi lähemate tuttavate hulgast. Iga- 
üks meist tunneb mõndagi inimest, kes rahutuna ühest kutsest teise rändab, 
kuskil edu ei saavuta ja seetõttu närviliseks ja kibestunuks on muutunud kogu 
elu ning teiste inimeste vastu. Saavutamata ise edu: elus ei kannata ta sedagi, 
et teistel temast paremini läheb. Need on inimesed, kes tunnevad üheksat 
ametit ja kümnendana nälga, nagu ütleb vanasõna. 

Olemasolevate ning võimalikkude kutsete alal noorte silmaringi laienda- 
misel lastagu noortel koostada neile teadaolevate kutsete loetelusid. Nii juhi- 
vad noored vastamisi tähelepanu sellele, et on olemas terve rida kutseid, mil- 
lest neil aimugi polnud. Juhi omapoolne täiendus siin on teretulnud. Või kot- 
raldatagu sama eesmärgiga võistlus, kes suudab loendada kõige enam kutseid. 

Selgitustöö tegemine olgu täiskasvanud ja elukogemustega juhi (vanakotkas, 
noortemagister jne.) ülesanne. Kuidas seda selgitustööd kõige otstarbekamalt 

korraldada, seda peaksid näitama edasised kogemused. On mõeldavad rühma- 
või isegi ulatuslikumad erikoondused selleks otstarbeks. Mõnigi osa on aga 
teostatav isegi salga piirides, nii näiteks võistlus kutsete loetelu alal. 

Selgitustöö eesmärgiks on panna moori ja nende vanemaid: sügavamale 
järelemõtlemisele ja teadlikumale asjaolude kaalumisele kutsevaliku eel, üht- 
lasi aga näidata, et olemasolevad kutsevaliku võimalused on suuresti avaramad 
ning mitmekesisemad, kui seda tavaliselt aimatakse. Tuntumad kutsed on koha- 
tahtjaist üleküllastatud, samal ajal aga on teisal puudus inimestest. 

Juba sellega, et inimesed kutsevaliku puhul asuvad võimaluste asjalikumale 
selgitamisele, saavutatakse palju ja mii mõnigi ,eksisamm jääb astumata. 

Neile noortele, kelledele kutsenõuande-büroo on kättesaadav, tuleb soovi- 
tada enne otsuse tegemist ära kuulata büroo poolt antav nõu ning näpunäited. 


2. Noortejuhil on võimalik olnud vaadelda noort tavaliselt mitme aasta 
kestel - väga mitmekesistes olukordades ja tegevuses. Seetõttu on ta võinud 
teha mõnedki ikutsenõuande seisukohalt väga olulised tähelepanekud moorte 
iseloomu kohta, mille üle bürool kasutada oleva lühikese aja kestel tavaliselt 
on raske või koguni võimatu selgusele jõuda. Siia kuuluvad mitmesugused 
andmed noore iseloomu kohta. Nii võib noortejuht ilma erilise vaevata anda 
ülevaate noore suhtumisest oma töösse: kas ta ilmutab siin kohusetunnet, hoolt, 
omapoolset algatust ning leidlikkust jne. või puuduvad tal need omadused ning 
ta on hooletu, passiivne; võtab kõike liiga kergelt; kuidas suhtub ta oma kaas- 
lastesse: kas ta sobib nendega hästi, on leplik, tülinorija, aus, usaldatav jne.; 
kas ta on ettevõtteis algatav, rahulik, närvilime jne. 

Noortejuhil on samuti ülevaade noore mitmekesistest harrastustest. Ta 
teab, et see või teine noor on edukas muusikas, käsitöös või mõnel muul alal. 
Kuigi noorte huvide ja harrastuste kohta on kutsenõuande-bürool võimalik 
kergesti andmeid hankida otseteed noorelt või tema vanemailt, on noortejuhtide 
sellelaadilised andmed täiendavaina küllalt väärtuslikud. 


Pidagem aga kindlasti ühte silmas: andmete andmine kutsenõu- 
ande-büroole. büroo poole pöördunud rühma I[iikme 
kohta toimugu vanakotka kaudu ning kontrollil! Seega 
võidab andmete väärtus. 

Seega oleks siis vanemate noortejuhtide- ülesandeks käesoleval alal: 

1. kutsevalikuga ühenduses olevate küsimuste selgitamine noortele, nende 
ettevalmistamine teadlikule kutsevalikule ja nende juhtimine kutsevaliku- 
büroosse; 

2. tarbe korral kutsenõuande-büroole andmete "andmine noore iseloomu- 
omaduste ja huvialade kohta. 

Sellega: tuleks piirduda, toonitades eriti esimest ülesannet; kui noortejuht 
siin enam tahaks ära teha, siis oleks see enamalt jaolt liialdamine, oma võimete 
ja olemasolevate võimalustega mittearvestamine. Sest olgem teadlikud, et kutse- 
nõuanne nõuab nõuandjalt põhjalikku ettevalmistust psühholoogias ja psühho- 
tehnikas ning tarvilikke praktilisi kogemusi omal alal, aga ka vastavat andekust. 
Ainult heast tahtest siin ei piisa. Lisaks sellele peab nõuandja kodus olema 
kutsete poolt täitjale esitatavais nõudeis — ta peab tundma kutseid ja omama 
ülevaadet tööturust. Ei meil ega teistelgi rahvastel ole säärase ettevalmistu- 
sega noortejuhte, ega saagi neid kunagi olema. Seepärast jätame kutsenõuande 
vastavate eriteadlaste hooleks. On kardetav käia ühe meie tuntud noortejuhi 
õpetuse järgi (Eesti Skaut, 1940 nr. 3, Ik. 55) ja öelda noorele: ,,Mulle tundub, 

et sinust kasvab loodusteadlane, mõtle ise selle üle järele ja tule homme minu 
juurde, kõneleme lähemalt.” 

Kes noortega on tegutsenud, see teab, et väga paljud noored harrastavad 
taimede, kivimite jne. kogumist, isegi hangivad raamatuist teadmisi kogutava 
kohta. Kohtame poisse, kes esinevad füüsikute ja keemikutena, teevad katseid, 
loevad vastavaid raamatuid jne. — aga ometi ei saa neist ei loodusteadlasi, ei 
füüsikuid ega keemikuid. Mõne aja järel tuleb harrastamisele hoopis uus ala 
ja vana jäetakse kõrvale, enamasti igaveseks. 

Seepärast — ärgem mängigem siis omalt poolt kutsenõunikku. Kui ker- 
gesti ei teki säärasel noorel arvamine, et tast tõepoolest peab saama loodus- 
teadlane, sest seda arvas tema kõikteadja juht. Ja ometi võivad siin puududa 
loodusteadlasele tarvilikud võimed. Me oleme noore sellega eksiteele viinud 
ja temale suurt kahju teinud. 

Kui me mõne noore juures oleme märganud enda arvates silmapaistvaid 
võimeid mõnel alal, siis toimime küll kõige õigemini, kui juhime noore kutse- 
nõuande-büroosse ja teeme büroole teatavaks omad tähelepanekud. 


* m 

Piisaku ülaltoodust. 

Sel alal tegevusse rakendudes reguleerivad ning korraldavad kogemused 
mõndagi üksikasjalisemalt. Noortejuhid võtavad seega enestele küll uue kohus- 
tuse, kuid nähtud vaev ei ole kindlasti ülearune ming aitab ära hoida eksisam- 
mud paljudegi: noorte elus. See peaks meid kohustama. 

Ei oleks liigne, kui kõrgemate juhtide kooli loomisel õppekavasse võetaks 
tarvilikul määral ka tutvumine kutsevaliku küsimustega. Samuti peaks noorte- 
magistri kutse eeldama noortejuhi seisukohalt kutsenõuande tundmist. 


Juhised noortele säästjatele. 


Riigihoiukassa poolt väljakuulutatud noorte hoiutegevuse võistlus on tekitanud 
noorsoo-organisatsioonides teatavat elevust ja huvi hoiutalituste vastu. Kuna 
Riigihoiukassa asutised on noortele veel võõrad ja hoiutalituste kord tundmata, 
siis põhjustab see paljudes noortes teatavat tagasihoidlikkust, mistõttu nad võivad 
jääda võistlustest hoopis eemale. Neile tagasihoidlikele peaks vaid soovitama 
natuke rohkem julgust ja enesekindlust, siis läheb kõik ladusasti. Püüame neile 
omalt poolt kaasa aidata ja alljärgnevas selgitada olulisemaid küsimusi. 


1. Mis on noorte hoiutegevuse võistluse siht? 

See on äratada noortes juba aegsasti huvi hoiutegevuse vastu ja ergutada neid 
teadlikule sihtkogumisele. Teadlik koguja on see, kes kavakohaselt säilitab osa 
oma sissetulekut selleks, et tulevikus seda kasutada kindla eesmärgi saavutamiseks. 
Seega tuleb siis noortel kõigepealt seada endale eesmärk, milleks ta koguma 
hakkab. Ärgu võetagu esialgu kogumise sihiks mõnd hinnalist eset, vaid see olgu 
jõukohane ja üsna kättesaadav, nagu uus seljakott või vormipluus, matkakingad, 
sportimisesemeid jne. Kui üks siht on käes, siis seatagu üles teine — ja juba 
suurem, nii et kogumine jätkuks pidevalt. 

2. Kuidas teostada kokkuhoidu? 

See on võimalik mitmel viisil. Osa noori teenib juba iseseisvalt (õpipoisid, 

töölised jne.), need koostagu endale kindel eelarve nii, et osa sissetulekust alati 

jääks üle mõneks tuleviku otstarbeks (ülikond, tööabinõu, jalgratas). Teised, kes 
käivad koolis ja omavad ajutist teenistust (karjased, marja- ja seenekorjajad jne.), 
võivad säästa suurema osa oma teenistusest seks ajaks, kui sissetulek puudub 
(riietuseks, matkadeks, õppeabinõudeks, õpperahadeks jne.). Suurem osa noortest, 
kel iseseisvat tulu pole, võivad endale tagavarasid koguda kahel viisil: 1) hankides 
juhuslikku teenistust ja 2) hoides kokku vanematelt või sugulastelt saadud tasku- 
raha, mis tavaliselt kulutatakse maiustistele, lõbustustele, ehteasjadele või muule 
tühjale-tähjale. Säilitatud raha tuleb hoida mõnes kindlas kohas — hoiukarbis, 
vanemate käes jne., kuni koguneb vähemalt üks kroon. Siis viidagu kogutud 
summa hoiule lähemasse Riigihoiukassa asutisse, mille asukoha võib leida Riigi- 
hoiukassa kalender-nimestikust. See kalender on saadetud igale noorele kotkale 
nende rühmajuhi kaudu. 
3. Milline tähtsus on raha hoiulepaigutamisel Riigihoiukassasse? 

1. Riigihoiukassa on kindlaim raha hoiukoht, sest sinna paigutatud hoiu- 
summade eest vastutab riik kõigi oma varanduste ja sissetulekutega. 

2. Raha kodushoidmine on mitmeti hädaohtlik, sest kodus hoitav raha võib 
hävineda võimaliku tuleõnnetuse korral. Ka hoolsaltki kodus peidetud rahataga- 
vara võib langeda varguse ohvriks ning paljudel juhtudel on selle hävitanud isegi 
rotid ja hiired. 

3. Kodus hoitav raha ei teeni omaniku huvides juurdekasvu, s. t. ei kanna 
intresse, ning sukasääres ja ahjuaugus talletatavad kroonid on suureks kaotuseks 
meie riigi- ja rahvamajandusele. 


4. Kuidas sooritada sissemakse Riigihoiukassa asutisse? 

Riigihoiukassa asutises võib alaealistele avada hoiuarveid kahel viisil: 
1) vanemate või teiste isikute poolt ja 2) alaealise enese poolt. Esimesel juhul, 
kui esimese sissemaksu teostab alaealise nimele keegi teine isik, alaealine ise ei 
saa oma hoiuarvet käsutada enne, kui ta saab täisealiseks. Teisel juhul, kui ala- 
ealine ise teostab esimese sissemaksu, käsutab ta oma hoiuarvet iseseisvalt. Kuna 
hoiutegevuse võistluse sihiks on noorte hoiualaline isetegevus, iseseisev tagavarade 
kogumine ja nende tarvitamine, siis on soovitav just viimane hoiuarve avamise 
viis. Seepärast teadlik noor koguja võtab oma kogutud raha (vähemalt 1 kroon), 
läheb Riigihoiukassa asutisse ja küsib, kus saab hoiuarvet avada. Kui on leidnud 
õige koha, avaldab ta vastavale ametnikule soovi tähtajata hoiuarve avamiseks. 
Siis ametnik annab temale täitmiseks (vahel täidab ka ise) vastava avalduslehe, 
mis näeb täidetult välja järgmisena : 


Avaldus 
tähtajata hoiuarve avamise kohta 

Hoiusumma omaniku: 

Perekonnanimi . . . . . . . . Vainomets 
AAA NI ad 8 1 TE Jaan 

Sunlaee a 14. märtsil 1928 

Bluklatse a a KM õpilane A 

Hoiuleantav summa . . . . . . üks kr. 50 8. | 

Allkiri: J. Vainomets. 

Hoiuleandja allkiri (kui esimese summa sisse maksab teine isik) : 
21° mail 1940. a. t TJ 085.00. 900 805 > Tdjats id 

Täitnud niisuguse avalduse ja kirjutanud alla vastava kuupäeva ning oma 
nime, annab hoiuletooja oma kogutud raha ühes avalduslehega ametnikule. Ametnik 
kannab andmed raamatusse, võtab sinna allkirja ja annab temale vastu hoiu- 
raamatu. Sellest silmapilgust arvates on noor juba teadlik ja võistlusvõimeline 
hoiuarve omanik. 


5. Kuidas toimida siis, kui Riigihoiukassa asutis asub kaugel? 


Sel korral Riigihoiukassa võimaldab noortel isiklikult käsutatavaid hoiuarveid 
avada järgmiselt. Keegi noorsoo-organisatsiooni üksuse vanemaid juhte, kes on 
Riigihoiukassa asutises tuntud, toob sealt kaasa tähtajata hoiuarve avamise aval- 
dusi. Omavahel kokkulepitud päeval toovad üksuse noored oma säästusummad 
kaasa ja täidavad üksuse vanema juhatusel avaldused. Hiljem üksuse vanem 
võtab noortelt vastu nende poolt täidetud ja allakirjutatud avaldused ühes hoiule 
antavate rahadega ning viib Riigihoiukassa asutisse. Seal avatakse avalduste 
kohaselt isiklikud hoiuarved ja antakse sissemaksjale välja hoiuraamatud arve- 
omanikele edasiandmiseks. Samuti võivad toimuda ka edaspidised juurdemaksud, 
ainult sissemaksjal tuleb siis kaasa võtta ka hoiuraamatud. 


6. Kuidas toimida summade väljavõtmisel? 


Kui hoiuraamatusse on kogunenud juba seesugune tagavara, mis võimaldab 
p. 1 märgitud sihi saavutamise, siis võib noor koguja vastava summa hoiuarvelt 
välja võtta. Selleks peab hoiuse omanik kaasa võtma oma hoiuraamatu ja isiklikult 
minema Riigihoiukassa asutisse. Kui hoiuse omanik pole tuntud: Riigihoiukassa 
asutises, siis võtta kaasa veel mõni isikut tõestav dokument, kas isikutunnistus 
või õpilastunnistus. Hoiuse-omaniku isikut võib tõestada ka kaasasolev tunnistaja 
— vanemad, üksuse vanem, õpetaja või keegi teine Riigihoiukassa asutises tuntud 
täisealine. Riigihoiukassa asutises esitab noor oma hoiuraamatu ja palub välja 
anda teatava summa. Ametnik ulatab temale täitmiseks väljamaksuavalduse mis 
näeb täidetult välja järgmisena: 


Väljamaksuavaldus. 
Tähtajata hoiusummad. 


Riigihoiukassa agentuurist . . Pajusi vallavalitsuse. . juures (kelle) 
Jaan Vainometsa hoiuarvelt hoiuraamat nr, 458 järgi olen kätte saanud 
5 kr. 40. s. . . viis krooni ja 40 senti 


(summa sõnades) 
328“ augustil 1940. a. 


Allkiri: J. Vainomets. 


Täidetud väljamaksuavalduse kohaselt kirjutab ametnik hoiuraamatust välja 
nõutud summa ja annab selle arveomanikule ühes hoiuraamatuga. 

Raha väljavõtmisel tuleb alati vähemalt üks kroon arvele jätta, kuna 
vastasel korral arve lõpetatakse ja hoiuraamat ära võetakse. Noortel aga ei tuleks 
kunagi oma hoiuarvet lõpetada, vaid jätkata püsivalt kogumist samasse Riigi- 
hoiukassa hoiuraamatusse. 

A. Poltimäe, 
Riigihoiukassa inspektor. 

Väljavõte NK Peastaabi ringkirjast 
nr. 21-N 4. maist 1940. 


Kõigile noorte kotkaste malevate pealikuile. 


Seisame suvise tegevusperioodi lävel. 
Nü üleriigilises ulatuses kui ka male- 
vais ja üksusis on valminud ja valmi- 
mas kavad suviseks tegevuseks. Suvi- 
ses kavas jäävad ära tavalised koon- 
dused, kuid selle asemele tulevad suu- 
vemad üritused — laagrid, mat- 
kad, vännakud, väülitegevus- 
päevad, pidustused, mitme- 
sugused võistlused mnii moor- 
kotkalikel kui ka kergespordi jt. aladel. 
Tühtis on, et need üritused, 
eriti laagrielu ja matkad, tõmbak - 
sid kaasa kõiki noorte kot- 
kaste ridadesse koondunud 
noori. Et saavutada suuremat laag- 
riskäijate arvu, tuleb pöörata tähele- 
panu — eriti vühmalaagritele, 
mille korraldamine on nii aja, kestuse 
kui ka kulude suhtes mitmeti paindli- 
kum kui suuremaulatuslike laagrite 
juures. Ka poiste isetegevusliku raken- 
damise ja õppetegevuse korraldamise 
suhtes on neil rohkem eeliseid. Kus aga 
osutub otstarbekohasemaks mitme naa- 
berrühma või malevkonna ühislaager, 
seal tuleb jääda selle mooduse juurde. 

Neile noortele kotkastele, eriti vane- 
maile poistele, kes mitmel suvel juba 
laagrites elanud, on väga soovitav 
organiseerida matku. 

Matkad oma ulatuselt ja kestuselt 
vastaku samuti poiste võimeile ja või- 
malusile nii aja kui ka kulude suhtes. 
Kahepäevaste laagrite asemel sobib har- 


Iga matkaja tubliks seltsiliseks on: 


rastada ka 2 paaripäevase — kestusega 
matku, kui pikemaks ajaks puuduvad 
võimalused. Eriti nende poistega, 
kes varem pole matkanud, 
on soovitav piirduda lühe- 
mate matkadega kodukoha 
ligema ümbrusetundmaõppi- 
miseks. Pikemaid matku võe- 
tagu ette ainult vanemate 
ja kehaliselt tugevate pois- 
tega. Ka matkagrupid pikemate mat- 
kade korral ärgu kujunegu suurteks. 
6—8 poissi moodustavad paraja matka- 
salga. Eriti tuleks matku ette võtta 
püiriäärseile maile — Narva ja Petseri 
ümbrusse, Võru-, Valga- jt. maadesse. 
Matkamine ei tohi aga kujuneda ron-., 
giga kohast kohta sõitmiseks. Loomuli- 
kult võib sõita teatud sihtjaama, sealt 
aga tuleb jätkata matkamist pikemas 
ulatuses jalgsi. 

Matkade organiseerimise , õhutami- 
seks tuleks maleva staabil pöörduda 
nimeliselt vastavate juhtide poole, kes 
võiksid organiseerida ja juhtida matka- 
gruppe oma või ka naaberüksuste pois- 
tega. Heskätt tuleks tähelepanu pööratu 
neile juhtidele, kes üleriigilises harju- 
tuslaagris või ka mujal on matkakoge- 
musi omandanud. 


J. Tedersoo, 
Peastaabi ülem. 


K. Liping, 
Vanem instruktor. 


FKodutütre maikaraamat E 


Meie saared (Kodut. matkaraamat II) 
Saadaval igas suuremas raamatukaupluses. 

Tähelepanu matkade marssruutidele ! 


Noortemagister Johan Laar. 


Käesoleva — tege- 
vusaasta = tegevuska- 
vade koostamisel 
asetasid kõik 0 ik- 
sused töö — raskus- 
punkti — üleriigilise 


üldlaagri ettevalmis- 
tustele, kõik 
muu omas teisejär- 
gulist tähtsust. Üle- 
riigilise 


kuna 


üldlaagri 


nud suuri muuda- 


tusi ja ümberasetusi 
nii  keskasutistes kui “ka 
seda 


üksustes, — ja 
Uue 
koostamisel ei saa 
piirduda 
arvestamisega. 


just suvise välitegevuse osas. 


suvise - tegevuskava 
aga üksused üksnes üldlaagri 
fakti Sünd- 
mused läänes ei ole jätnud mõju avalda- 
mata ka meile. Muutunud olukordade tõttu 
tuuakse vaevalt endisel määral põllutöölisi 
välismaalt, mispärast tuleb arvestada, et 
eeloleval suvel rakendatakse 


ärajäämise 


noori kodus 
palju suuremal määral tööle kui kunagi 
varem. Pikemat aega kestvatest laagritest 
ja õppepäevadest on seega ainult vähestel 
võimalik osa võtta. Samuti avaldab pikema- 
ajalistele ettevõtetele suhteliselt suuremat 
takistavat mõju ka üldine hindade tõus. 
Kõik need faktid aga ei nõua veel seda, 
et peaksime eeloleval suvel üldse loobuma 
välitegevusest. Vajalik on ainult ettevõtete 
kohandamine olukorraga. Raskuspunkt tu- 
leb panna -ühe- ja kahe-ööpäevalistele rüh- 
malaagritele ning 1—3-päevalistele retkedele 
ja matkadele. 

Matka: korraldamisega olevate 
põhiliste küsimuste kohta on avaldatud juba 
kirjutis , Kotkas“ nr. 6 — 1939. a, Siin- 
kohal tahaks peatuda veel mõningate marss- 


seoses 


ruutidega seoses olevate küsimuste juures. 


Matka korraldamisel tuleb igal juhul 
arvestada poiste vanust. Haukapoegadel 
kuni 10 a. (incl.) tuleb piirduda päevas 
umbes 15 km matkaga, kusjuures keskmine 


tunnikiirus oleks 3—4 km. Vanemail pois- 
tel (11—15 a) võib päevase teekonna pik- 
kus olla 20 kuni 30 km, keskmine kiirus 
4—5 km tunnis. Harjumata, esimest korda 
matkal olevate poiste juures tuleb piirduda 
tingimata miinimum-arvudega, 

Poisi pikkus ei tohi olla matkajuhile 
tema vastupidavuse mõõdupuuks. Peab mee- 
les pidama, et noorel tema kasvueas süda 
ei suuda pidada pikkuse kasvuga 
ning seepärast ei tohi poistele selles eas 


sammu 


asetada kestvaid kehalisi pingutusi. Seega 
piirduksid 1—3-päevalised matkad keskmi- 
selt 15.—60 km-ga, mis võimaldab küllal- 
daselt kodukoha ümbrusega tutvumist. Ük- 
sused, kes sooviksid aga tundma õppida 
nende kodukohast kaugemal — asetsevaid 
kohti, kasutagu noortele kotkastele kodu- 
maa tundmaõppimiseks võimaldatud raud- 
teesõidu soodustust (Kaitseliidu Ülema 
ringkiri nr. 10/N —27. 04.37. a., , Kotkas“ 
nr. 5 — 1937. a.) selleks, et sõita kavatsetud 
matkateekonna lähtekohale ligemasse raud- 
teejaama, et sealt siis jalgsi edasi matkata. 


Eriti peab rõhutama möödunud suvel 
tegevust alustanud noorte kotkaste suvi- 
kodu — Kotkakodu — tähtsust matkade 
korraldamisel. Asetsedes ise Võrumaa ilu- 
samas kohas, moodustab ta keskpunkti 
ra 25 km raadiusega ringile, missugune pii- 
rab suure hulga kohti, kus tahaks viibida 
vähemalt kord elus vist iga matkaja, Siia 
ringi kuuluvad kodumaa kõrgemad mäed 
Suur-Munamägi ja Vällamägi kui ka sü- 
gavam järv — Rõuge Suurjärv. Kevadel 
üleni toomeõitesse uppuv Ööbiku org on 
sama ilus ka igal teisel aastaajal. Legen- 
daarne Verijärv, Tilleorg ühes linnustega, 
Vastseliina kants jne. jätavad iga matkaja 
hingesse ununematuid elamusi. Idas, väl- 
jaspool eelnimetatud ringi, lisanduvad siia 
veel juurde ilus Tailova org, Petseri kloos- 
ter, Važina Gora, Mõla järv, Irboska, Senno 
küla, Irboska jaam ainukese kipsitehasega 
Eestis, jne. See vaatamisväärsuste rohkus 


võimaldab matkajail nende tundmaõppi- 

miseks kasutada väga mitmesuguseid marss- 

ruute. Järgnevalt mõningaid neist: 

1) Kotkakodu — Rõuge — Kokke alg- 
kool -— Haanja — Vana Kasaritsa — 
Kotkakodu. Teekonna pikkus ca 35 km. 
Vaatamisväärsete kohtade rohkuse tõttu 
on soovitav arvestada matka kestuseks 
2 päeva, kusjuures tuleb leida võimalus 
ööbimiseks Kokkel. 

2) Kotkakodu — Verijärv — Vastseliina 


— Perametsa — Tsolli — Haanja — 
Vana Kasaritsa — Kotkakodu. Tee- 
konna pikkus ca 60 km, kestus 3 


päeva. Ööbimine võimalik Vastseliinas 
ja Haanjas. 

3) Kotkakodu — Verijärv — Holsta — 
Vastseliina — Merimäe vallamaja — 
Tailova — Petseri. Teekonna pikkus 
ca 50 km, kestus 2 päeva. Ööbimine 
võimalik Vastseliinas. 

4) Petseri — Liivamäe jaam — Važina 
Gora — Mõla järv — Irboska — Senno 


küla — Irboska jaam. Teekonna pik- 

kus ca 32 km, kestus 2 päeva. Ööbimine 

võimalik Irboskas. Suurendades käes- 

oleva matka teekonna pikkust ca 6 

km võrra, on matkajail võimalik teha 

külaskäik ka N. Vene piirile mööda 
nöörsirget Riia-Pihkva kiviteed, 

Kuid vaatamisväärsed kohad ei asetse 
üksnes Lõuna-Eestis. Külastage Põhja-Eesti 
maalilist rannikut (Ontika, Toila, Oru loss 
jne.) ning Vabadussõja kuulsusrikkaid la- 
hinguvälju (Kriuša jt.). Tutvuge ,kulla- 
kaevandustega“ — põlevkivitööstustega — 
Küttejõul, Kiviõlis, Kohtla-Järvel jne. jne. 
Kõik see moodustab ainult murdosa sellest, 
mida pakub kodumaa igale matkajale, 

Aeg on asuda matka marssruutide koos- 
tamisele ning vajalikkude eeltööde läbi- 
viimisele selleks, et täiel määral kasutada 
lühikese suve jooksul iga vaba päeva kodu- 
maa tundmaõppimiseks ning oma silma- 
ringi laiendamiseks. 


Laagri parima allüksuse vimpel. 


Noortemagister A. Keppi. 


Laagri parima allüksuse tähistami- 
seks on tarvitusel vimpel, Vimpel on 
võrdhaarse kolmnurga kujuline, mille 
tavalised mõõted on: alus 25 sm, kõr- 
gus 40 sm. Vimpli teravik lõpeb top- 
suga: Vimpli üks külg sisaldab kau- 
nistise (laagrimärk, üksuse vapp vm.) 
pealkirjaga: ,,Parim... (salk, rühm 
jne.) Nk... laagris. (kuupäev). 

Vimpel asetatakse all-laagris 0all- 
laagri lipu alla. Selleks asetatakse all- 
laagri lipu alla aas, millest pannakse 
läbi nöör vimpli heiskamiseks ja lange- 
tamiseks, ilma et oleks tarvis selleks 
lippu langetada. Laagris, kus esinevad 
allüksustena rühmad, asetatakse vimpel 
parima rühma pealiku telgi kohale ja 
kus allüksustena salgad — parima salga 
pealiku telgi kohale. 


Vimpli annetamise kord. 
Otsuse vimpli annetamiseks teeb 
laagri vahekohus hinnangute tagajärjel, 


Vanem peavahekohtunik teeb teatavaks 
hinnangute tagajärjed laagri vanemale, 
nii et neid tagajärgi on võimalik laagri- 
vanema käskkirjas avaldada lipu heiska- 
misel. 

Käskkirja avaldamisele järgneb kohe 
vimpli üleandmine parimale allüksusele. 


Vimpli vastuvõtmise kord. 

Vimpel antakse üle suurrivis peale 
lipu heiskamist laagri vanema poolt 
parima allüksuse pealikule. Vimpli vas- 
tuvõtmiseks käsutab laagri pealik peale 
lipu heiskamist ja vastava käskkirja 
ettelugemist vimpli saaja üksuse pealiku 
keskele, kus laagri vanem vimpli üle 
annab ning soovib: ,,õnne! Jõudu! 
Edu!“, mida kordab kogu suurrivi. Saa- 
nud vimpli, asetab vastuvõtja ta vasa- 
kule käele ning läheb oma allüksuse 
juurde. Jõudes .allüksuse juurde, annab 
ta vimpli üle vimplikandjale. Vimpli- 
kandjaks on rühmalaagris salgapealiku 

abi, malevkonnalaagris rühmapealiku 
abi ja all-laagritega laagris all-laagri 
lippur, kes asetab vimpli kandmiseks 
vasakule käele. 

On vimpli saanud üksus jõudnud 
oma asukohta ja üksuse pealik käsuta- 
nud. üksuse —rivitult, puhub sarvur 
korrapidaja . korraldusel:  ,,Valvel!“ 
(Sarvuri puudumisel antakse vastavad 
käsklused.) Kogu laagri koosseis pöör- 
dub näoga vimpli saanud üksuse poole 
ja võtab valveseisangu. On vimpel all- 
üksuses kohale asetatud, puhub sarvur: 
»Vabalt! Rivitult!“, mispeale kõik võ- 
tavad vaba rivitu seisangu. 

Kui lipp heisatakse suurrivita, il- 
mub laagri vanema juurde vimpli saaja 
üksuse pealik võimalikult koos üksusega 
vimpli vastuvõtmiseks. 

Vimpli üleandmise kord. 

Vimpli saaja üksus koguneb lipu 
langetamise suurrivvi ühes vimpliga. 
Suurrivi kogunemise signaali või käsk- 
luse ajal võtab vimplikandja (all-laag- 
reis vimpel langetada ilma liputa) 
vimpli ning asetab selle vasakule käele. 

Peale lipu langetamist, kui üksused 
liiguvad oma -asukohtadesse, läheb 
vimpli üksus laagri vanema telgi ette 
ja jääb telgi ette joonele. Üksuse pea- 
liku korraldusel teatab virgats laagri 
vanemale: ,,Härra vanem!... (üksuse 
nimetus) on kohal vimpli üleandmi- 
seks!“ 

Ilmub laagri vanem, käsutab üksuse 
pealik: ,,Valvel! Keskele (paremale, 
vasakule) vaat!“ ning läheb ettekandega 

laagri vanemale vastu: ,,Härra va- 
nem!,.. (üksuse nimetus) on kohal 
vimpli üleandmiseks!“ Peale ettekannet 
allüksuse pealik astub sammu kõrvale 
ning laseb laagri vanema mööda. Laagri 
vanema loal annab üksuse pealik käsk- 
luse: ,,Otse vaat! Vabalt!“ ja läheb 
vimplikandja juurde, võtab vimpli, viib 
laagri vanemale ja annab üle. 

Laagri vanema loal viib üksuse pea- 
lik üksuse oma asukohta. 

Kui lipp langetatakse ilma suur- 
rivita, toimub vimpli üleandmine ana- 
loogiliselt eespool kirjeldatuga. Juhul, 
kui,pole võimalik vimpli üleandmiseks 
saada saatemeeskonda, annab üksuse 
pealik vimpli üle üksinda. 


NK Pärnumaa Maleva tegevusest. 


21. aprillil s. a. lõppes Pärnumaa Ma- 
leva. Saarde mlvk. salgajuhtide kooli esi- 
mene tööperiood siseruumides. Seni on 
korraldatud 3 õppepäeva Kilingi-Nõmmel, 
milledest pidevalt üle 40 noorema juhi on 
oga võtnud. Osavõtjad on Kil.-Nõmme, 
Voltveti, Liivia, Surju ja Mõ:saküla rüh- 
madest ja skautjuhte Mõisakülast. 

Kooli juhatusse kuuluvad, kohalikud 
vanemad juhid: vanem M. Nõmmik, pea- 


lik — E. Kanter, õppepealik kj. E. Lehari 
ja mal. instr. kj. N. Raist, kelle korral- 
dusel on teostatud õppetegevus koolis. 
Osavõtvad nooremad juhid moodustavad 
ühtlase koosseisu, milline asjaolu on ol- 
nud kasuks koolitööle. 

Järgmine kokkutulek toimub maikuus, 
mil on ette nähtud matk kogu koosseisuga 
Kil.-Nõmme ümbrusse, et arendada. os- 
kusi välitegevuse alal, 

Noortemagistri-väitekirja kaitsmis- 
koosoleku kord. 


(Vastu võetud Noortemagistrite Kogu juhatuse koosolekul 18. märtsil 1940. a., 
prot. nr. 13 p. 3. Kinnitatud NK Vanema poolt 24. aprillil 1940. a.) 


8 1. Vastavalt Noortemagistriks saamise 
korra 8 12 on väitekirja kaitsmiskoosolek 
avalik. 

8 2. Noortemagistri-väitekirja kaitsmis- 
koosolekust teatatakse vähemalt nädal 
enne koosoleku toimumist ajakirjanduses 
või saadetakse kirjalikud kutsed maleva 
piires tegutsevaile NK juhtivaile tegela- 
sile, sõprade seltsi liikmeile, Kaitseliidu ja 
Naiskodukaitse tegelasile jne. 

Toimunud koosolekust antakse infor- 
matsiooni NK juhtide ajakirja ,,Kotka" ja 
ajakirjanduse kaudu. 

Märkus: Eriti soovitav on nmag.-väite- 
kirja kaitsmiskoosolekuid korraldada kodu- 
kaitsepäevade või suuremate NK juhtide 
kogunemiste puhul. 

8 3. Kaitsmiskoosolekule tuleb anda 
pidulik ilme, kasutades selleks kõiki koha- 
pealseid võimalusi. 

8 4. Koosoleku juhataja ja protokol- 
lija määrab vastavalt Nmag. saamise korra 
8 11 selle maleva vanem, kelle piirkonnas 
kaitsmiskoosolek toimub. 

8 5. Kaitsmiskoosoleku aeg ja koht 
määratakse kindlaks Noortemagistriks saa- 
mise korra 8 10 vastavalt, kusjuures kor- 
raldava maleva staap on kohustatud kaits- 
miskoosoleku toimumisest teatama vähe- 
malt 2 nädalat enne koosolekut magist- 
randile, oponentidele ja Nmag. Kogu ju- 
hatusele. 

8 6. Juhul, kui mõni oponentidest on 
takistatud = kaitsmiskoosolekust osa võt- 


masti, on oponent kohustatud oma seisu- 
kohad esitama kirjalikult enne koosoleku 
toimumist korraldavale malevale. Puuduva 


oponendi — kirjalikud seisukohad - esitab 
kaitsmiskoosolekul = protokollija. — Esitatud 
kirjalikud = seisukohad = esitatakse Nmag. 


Kogu juhatusele kaitsmiskoosoleku proto- 
kolli lisana. 


Märkus: Erandjuhtudel on Nmag. Kogu 
juhatusel õigus määrata oponendile ase- 
täitja. 

8 7. Koosoleku avamisel koosoleku ju- 
hataja teeb teatavaks: a) noortemagistri- 
väitekirja teema, b) Nmag. Kogu juhatuse 
otsuse noortemagistri-väitekirja kaitsmisele 
lubamisest, c) oponendid, d) annab lühi- 
kese ülevaate magistrandi eluloost ja tee- 
nistuskäigust NK organisatsioonis. 


8 8. Avamise järel koosoleku juhataja 
annab sõna magistrandile väitekirja esita- 
miseks. Esitamine toimub väitekirja sõna- 
sõnalise ettelugemise või väitekirjast koon- 
datud ülevaate suusõnalise esitamise teel. 


8 9. Töö esitamisele järgneb oponen- 
tide sõnavõtt nende omavahel kokkulepi- 
tud järjekorras. Oponentidele väljastpoolt 
Noorte Kotkaste organisatsiooni antakse 
sõna esimeses järjekorras. Oma sõnavõtu 
lõpul iga oponent eraldi teeb teatavaks 
oma seisukoha väitekirja edukuse suhtes. 


8 10. Magistrandil on = õigus 
iga oponendi sõnavõtu järel eraldi või 
korraga peale kõikide oponentide sõna- 


vastata 

võtte. (Kui võimalik, on soovitavam ra- 
kendada alati viimast moodust.) 


8 11. Peale magistrandi vastust opo- 
nenfidele annab koosoleku juhataja täien- 
davalt sõna oponentidele ja magistrandile. 
Koosoleku juhataja võib oma äranägemi- 
sel sõna anda ka teistele kaitsmiskoos- 
olekust osavõtjaile, kusjuures tuleb jälgida, 
et sõnavõtud ei kalduks teemast kõrvale, 
ei kujuneks vaidlusteks, ei muutuks NK 
tegevuse — sihilikuks = arvustamiseks 
ega laskuks isiklikule pinnale. 


org-i 


8 12. Sõnavõttude lõppedes teeb koos- 
oleku juhataja lühikese kokkuvõtte koos- 
oleku käigust, tuginedes oponentide seisu- 
kohtadele tunnistab = väitekirja - kaitsmise 
edukaks ja teatab, et magistrant esitatakse 
Nmag. saamise korra 8 13 ja 8 14 ette- 
nähtud korras noortemagistri kutses kinni- 
tamiseks. 


8 13. Kaitsmiskoosolekut korraldav ma- 
lev ja koosoleku juhataja peavad igal 
juhul arvestama asjaolu, et noortemagistri- 
väitekirja kaitsmiskoosoleku käik ja sellel 
toimuvad sõnavõtud ei muuda üldises 
korras kaitsmisele lubatud väitekirja tõhu- 
sust, vaid et kaitsmiskoosolek kannab 
esmajoones pidulikku ilmet, tähistades 
fseremoniaalselt noortemagistri-kandidaadi 
noortemagistriks saamise momenti. 


8 14. Kaitsmiskoosolekut korraldav ma- 
lev esitab hiljemalt ühe nädala jooksul 
peale kaitsmiskoosoleku toimumist Nmag. 
Kogu juhatusele kaitsmiskoosoleku proto- 
kolli kahes eksemplaris. 


Protokoll :peab sisaldama alljärgnevaid 
andmeid: 


a) koosoleku pidamise aeg ja koht, 

b) koosoleku alguse kellaaeg, 

c) koosolekust osavõtjate võimalikult 
täpne arv, kusjuures on soovitav märkida 
kohalviibivate tähtsamate tegelaste nime- 
line loetelu, 

d) koosoleku juhataja ja protokollija, 
märkides, kelle poolt määratud, 

e) väitekirja kaitsja nimi, 

g) väitekirja teema, 

h) Nmag. Kogu juhatuse otsused (aeg, 
prof. nr.) väitekirja valmistamisloa and- 
mise, teema määramise ja kaitsmisele 
lubamise kohta, 

i) oponentide nimed, 

j) Nmag. Kogu juhatuse otsused (aeg 
ja prof. nr.) oponentide määramise kohta. 

k) Märge väitekirja ettekandmise kohta. 
Kui väitekirja ette ei loeta, vaid esitatakse 
kokkuvõte, siis protokollitakse magistrandi 
(mag. kandidaadi) sõnavõtt lühidalt, 

I) oponentide sõnavõttude võimalikult 
täpne kokkuvõte, 


m) magistrandi vastuse kokkuvõte, 

n) üksikud sõnavõtud, märkides sõna- 
võtja nime ja sõnavõtu võimalikult täpses 
sõnastuses, 

o) koosoleku 
lõppsõna, 

p) koosoleku lõpetamise kellaaeg. 


juhataja kokkuvõte ja 


Protokollile kirjutavad alla koosoleku 
juhataja ja protokollija, tõestab koosolekut 
korraldava maleva vanem. 


NK Pärnumaa Malev korraldab võistluse lipulaulu 
saamiseks. 


Noorte kotkaste Pärnumaa Maleval 
puudub senini oma hümn — lipulaul, 
mis oleks maleva tegevuses ja üleriigi- 
listel esinemistel kasutatav. Selle leid- 
miseks kuulutas maleva staap välja 
hümnivõistluse, millest võivad võtta osa 
kõik Pärnumaa noored kotkad ja kodu- 
tütred. 


Võistlusega otsitakse niihästi hümni 
sõnu kui ka viisi. Seejuures on tingi- 
museks, et hümn oleks marsitaktis ja 
Pärnumaa olusid iseloomustav, Tööde 
sisseandmise tähtajaks on 1. juuni ja 
on loota, et eeloleval suvel maleva <esi- 
nemistel kõlab võimsalt maleva hümn 
— lipulaul, 

Morse õpetamisest. 


Noortemagister A. Nigol. 


VI koondus. 
Sõnu tähtede 


r --. ja k -- 
omandamiseks: roos, koer, sink, kirst, 
ratas, karske, mutter, koon, riik, reha, 


kirik, rohke, traat, hirmus, ristsed, kott, 
ori, ruum, kiisu, kari, murre, mardikas, 
ristikhein, risu, kass, riis, okas, surnu, 
redis, narmas, kehakas, sari, sikk, noor, 
trikk, naeris, sunnik, karu, rohi, rihm, 
korts, kukk, tartu, rihmaots, arst, kott, 


rist, morse, rukis, raamat, turunaine, 
ruut, rehi, teras, rinne, tarkus, raamis- 
tik, kork, kodar, kruus, kartsas, hari, 
kraad, kordnik jne. 

Töö helklambiga sünnib analoogili- 
selt lippude tööga. Toimkonnad — siht- 
ja lähtejaamad — on kumbki kahe- 
liikmelised. Väljakutseks annab lähte- 
jaam rea lühikesi tulehelke (punkte). 


Sihtjaam vastab samaga, kusjuures 
lähtejaama leidmisel tema — tulehelk 
Signaliseerimine 

lippudega. 

muutub järjest aeglasemaks ja pike- 
maks, andes lõpuks tähe ,t“. Nüüd 
vahetatakse juba varem meile tuttavad 
teenistusmärgid ,,pv“ ja ,pa“ ning 
alatakse teksti . üleandmisega. Igale 
arusaadud tähele vastab sihtjaam tähe- 
ga ,.e“, mitte-arusaamise korral aga 
tähega ,,t“. Sel puhul tuleb mitte-aru- 
saadud tähte korrata. Lõppmärgiks on 
teenistusmärk ,,sk“. 
VII koondus. 

Töötame ainult helklambiga, et silm 
harjuks vilkuvast tulest morsemärke 
paremini lugema, Katsume nüüd eriti 
morse rütmi omandada. Õpime tähed 


»Härra kotkas! ,Kulli“ rühm koonduse 
avamiseks üles rivistatud. Kohal 18 noort 
kotkast. Puudujaid ei ole.“ 

Nagu veebel esines psk. Harri ehk 
Poja, nagu kutsusid teda teised, koondu- 
sele ilmunud rühmakotkale. Kotkas Alf- 
red heitis kiire pilgu laua ümber hobuse- 
raua-kujuliselt rivistatud poistele, 

Tervist, poisid!“ 

«Tervist, härra kotkas!“ 

Ruumi seinad kajas'd vastu poiste tu- 
gevale —tervitusele ja 
naeruvine libises üle Alfi näo. 

»Korrapidaja, avage koondus.“ 

Kindlal sammul astus Poja laua taha. 

«Lipu tervituseks valve)!“ 

Kiiresti kerkis vardasse 
valge lipp. 

«Käed alla!“ 

Senini: oli kõik toimunud kuidag: auto- 
maatselt. Nüüd aga käis tuksatus läbi 


sini-must- 


vaevaltmärgatav 

sõnades: öö, mõni, sõda, jagaja. kar- 

jane, juurikas, jõgi, tuju, sõge, tõsi, 


kaja, soojus, hakkaja, õõnsus, öös, söök, 
tõke, kõrs, sõdija, õnarus, majja, sõrn, 
sõit, jõud, kõne, kerjus, õngitseja, nõgi, 
sõrg, jaam, õõnes, jeesus, kõrvuti, töö, 
jutt, kõrv, köök, sõsar, kõrkjas, öö- 
maja, tõnu, juss, kõik, juuni, juudas, 
tajuma, töökas, sõnn, õis, mõis, rõõm, 
võigas, takjas, söödik, tõru, juga, mõju, 
kuju, sõdur, hajuma, sõjamees, õrn, 
tõhk, mõdu, tõrv, sõmer, sõrmus, jaak, 
nõgi, jant, juku, sõrmed, tõttama, 


juuksed jne. 


(1 


poisterivi. Julgelt astus r:vist välja rühma 
noorim liige Elmar. Väike paus ja siis kõ- 
las selgelt läbi ruumi: ,Üks kõigi ja kõik 
ühe eest!“ 

»Ma tõotan!“ 

Tumedalt, kuid mehiselt kostis see 
poliste tõotus teha oma parimat rühma 
lipukirja kõrgel hoidmiseks. 

,Kuulutan tänase koonduse avatuks.“ 

Kopp, kopp, kopp! Poja asetas vasara 
tagasi lauale, sammus s'is A'fi juurde ning 
esines: , Härra kotkas! Koondus on ava- 
tud.“ 

»Tänan. Rühm, rivitult! Võtke istet! 

Poisid, peame lahendama täna ühe 
raske küsimuse. Nagu te juba teate, jääb 
suvel üldlaager pidamata, Oleme senini 
teinud aga suure hulga tööd üleriigilisse 
üldlaagrisse mimekuks. Nüüd peame neid 
õpiseid kuidagi ära kasutama, sest muidu 
oleme: teinud talv otsa peaaegu tühja 

tööd. Arutasime seda küsimust ka viima- 
sel rühma staabi koosolekul ja tulime ot- 
susele, et kõige parem oleks nüüd korral- 
dada ise rühmalaager. Kes on selle poolt, 
tõstku käsi üles!“ 

Silmapilkselt kerkisid käed. 

«Tänan! Kõik on nõus. Nüüd peame 
aga selgusele jõudma laagri aja, kestuse 
ning koha asjus. Staabi koosolekul leid- 
sime, et kõige sobivam oleks: korraldada 
laager juuni lõpul, peale võidupüha. Va- 
rem on ilmad öösiti veel kaunis: külmad 
ning võidupüha ajal peame tingimata 
kõige oma jõuga kaasa aitama selle iga- 
külgsele õnnestumisele. Raskem küsimus 
on juba. mitmepäevaline laager teha.“ 

«Peaksime ta ikka tegema kolmepäeva- 
Viise“ sõnas aeglaselt ja iga sõna kaaludes 
rühma abikotkas Benno, ,,sest laagri ehi- 
tamine ja lammutamine võtavad ise juba 
vähemalt ühe päeva ära.“ 

«Benno! on täiesti õigus, aga siis mi- 
na küll ei saa laagrist osa võtta!“ Elmari 
hääl ei andnud kuidagi tunda, et ta iga 
hetk oli puhkemas nutma. Aimult silmad 
vaatasid abipaluvalt kaaslastele. ,,Mul on 
juba karjasekaup tehtud. Peremees ei 
tahtnud esialgu üldse kuuldagi laagrisse 
mineku jaoks vabade päevade andmisest. 


Lõpuks siiski lubas, kuid ainult kaks 
päeva. Külla tulen teile aga laagrisse 
kindlasti.“ 


Selgus, et peale Elmari ei saa 3-päeva- 
lisest laagrist osa võtta veel 5. poissi. 

«Poisid! Meie lipukirjaks on üks kõi- 
gi ja kõik ühe eest. Meie läheme seepä- 
rast laagrisse kõik koos. Teen ettepaneku 
korraldada laager 2-päevaline!“ 

«Hurraa! Elagu Alf ja , Kulli“ rühma 
laager!“ | 

Koha suhtes jäädi üksmeelselt peatu- 
ma Kaitseliidu Maleva valduses olevale 
Silla pargile. 

Oleme otsustanud korraldada oma 
rühma laagri 29. ja 30. juunil Silla pargis. 
Ma palun homme vanakotkast, et tema 
hangiks Kaitseliidu Maleva pealikult loa 
platsi kasutamiseks. Nüüd peame asuma 
kohe laagri eeltööde korraldamisele.“ 


«Mis me sellega ruttame. Laagrini aega 
veel üle kuu. Eks jõua seda ette val- 
mistada hiljemgi!“ hüüdis Olev vahele. 

»Selleks ei ole sugugi nii palju aega. 
Ära unusta, Olev, et vahepeal on veel 
muid: sündmusi, nagu organisatsiooni aas- 
tapäev, võidupüha jne. Teiseks — suvel 
töö ajal on juba hulga raskem kokku tulla 
eeltöid tegema. Kolmandaks — küll sa 
näed varsti ise, et isegi see aeg kipub 
seks. Peame täna juba jaotama ära kõik 
ülesanded omavahel. Laagri vanemaks 
palume vanakotka. Keda soovite näha 
aga laagri pealikuna?“ 

»Laagripealikuks Alf ja abiks Benno!“ 
hüüdis Poja. 

Tore!“ — Õige!“ — , Nõus!“ 

AIf tänas ning jätkas. 


»Poja, Olev, Ants ja Rein. Teie tahtsite 
3-päevalist laagrit ja soovisite ka soori- 
tada pioneeri erikatset. Teie lähete üks 
päev varem kohale Benno juhatuse! ja ehi- 
tate valmis kõik vajalikud üldehitised. 
Ülo ja Ärni, teie lähete kahekesi kaasa. 
Teie ehitate valmis köögi ja olete esimesel 
päeval kokad. Teisel päeval hakkavad 
kokkadeks Endel ja Eerik. Nii saate soo- 
ritada koka erikatse. Kui üldehitused on 
valmis, siis suudame rohkem aega pühen- 
dada õppetegevusele. Kohe kui platsi ka- 
sutamiseks nõusoleku kätte saame, lähme 
kuuekesi — mina, Benno, Poja, Rein, Ülo 
ja Ende! — ning planeerime platsi. ära. 
Samuti vaatame ka, kass on ümbruskon- 
nast võimalik saada toiduaineid ja ehitus- 
materjali. Seejärel teevad Poja ja Olev 
koos valmis värava plaani, Ants ja Rein 
aga latriini ning teadaannete-tahvli plaani. 
Kui need plaanid on valmis, siis saame 
välja arvestada enamvähem vajaliku ma- 
terjalihulga. Selle töö viivad läbi Benno 
ja Poja. Rein ja Ants arvestavad samal 
ajal välja, missuguseid tööriistu ja kui 
palju läheb laagris vaja. Kokad, teie nel- 
jakesi koostate Endeli juhatusel toidukava 
ning arvestate välja vajaliku toiduainete 
hulga. Samuti jääb teie ülesandeks selgi- 

tada, kust saab kõiki vajalikke keedu- 
nõusid. Kaarel hoolitseb, et rühma esmas- 
abi-paun oleks laagri ajaks täiesti korras, 
kuna telkide hankimise ülesande võtan 
mina enesele. Nüüd on veel tarvis koos- 
tada laagri õppekava.“ 

«Mida me seal ikka ära teha saame. 
Õpime mõne sõlme, signaliseerime lippu- 
dega ja teeme paar mängu ning ongi juba 
aeg hakata laagrit lõpetama. Selle tühja 
pärast ei ole küll mõtet hakata pead vae- 
vama. Eks laagris näe, mis meeldib. Kui 
muud teha ei ole, siis peame maha oma- 
vahelise spordivõistluse. Peaasi aga, kui 
1öke on säärane, et kogu ümbrus veel 
paar aastat seda mäletab,“ arvas Ülo. 

«Kas ma ei saaks kuidagi laagris ära 
sooritada noorkotka katsest seda prakti- 
lise luuramise punkti. Sügisel tuli- vihm 
vahele, kevadel ei võimaldanud: jälle suur 
sula seda roomamist teostada. Ma olen 
praegu nagu angerjas tuha! kinni,“ tä- 
hendas Kaarel, 

«Meil on praegu rühmas 4 algajat, 8 
pesakotkast, 5 kotkapoega ja 2 noorkot- 
kast. Kui viimased maha arvata siis on 
meil kõigit midagi järgu-katsete alal soo- 
ritada. Kas ei saaks seda õppekava seada 

nii, et igaüks meist oma katsejärgus vähe 
edasi jõuaks?“ lisas Poja. 

«Poja mõte on täiesti õige. Minu ar- 


a) Laudade parandamine. 
Kõige enam murduvad laudadel jalad jala- 
tappidest; õige harva viiliti puusüü ja 
suurte okste puhul mujalt. Sobivaim laua- 
jala parandamisviis on uue jala valmista: 
mine. Kui see pole jõukohane, siis tuleb 
kasutada lihtsamaid parandamisviise. 

Tapist vigastatud lauajalga võime pa- 


vates peaks see olema ka teostatav. Osa 
katsepunkte saab põimida näiteks män- 
gudesse, nagu vilesignaalid, teemärgid, 
morse, ilmakaared, kompassi kasutamine. 
luuramiskunst jne. Möödunud aastal oli 
ka ,Kotkas“ juttu katsete sooritamisest 
laagris. Kui kellelgi midagi selle vastu ei 
ole, siis meie Bennoga koostaksime vas- 
tavalt seal antud juhistele laagri õppe- 
kava. Hiljem laseme selle läbi vaadata ka 
maleva instruktoril. Tema oma kogemus- 
tega leiab kohe, kui midagi selles kavas 
ei sobi. Kas olete minu ettepanekuga 
nõus?“ 

«Muidugi! See on kõige parem lahen- 
dus,“ arvasid kõik poisid. 

»Sellega oleks siis esialgu kõik küsi- 
mused. lahendatud,“ jätkas Alf. 

»Aga kuidas jääb laagrimaksuga?“ 
päris Umar. 

Õigus! Selle. oleksin küll unustanud. 
Arvan, et kõige parem on, kui maksame 
kõik kuni laagrini igal näda!al rühma kas- 
sasse 20 senti laagrimaksu. Sellest sum- 
mast, mis nii koguneb, peaks jätkuma 
laagri läbiviimiseks. Täpsed arvestused 
saame teha siis, kui pioneerid, kokad ja 
sanitar on oma töö teinud. Kas on veel 


mingisuguseid laagriga seoses olevaid 
küsimusi?“ 
Ruumi tekkis täielik vaikus. 
Juss. 


Noorkoikas koduse abimehena. 


Noortemagister V. Toom. 


Mööbli parandamisest. 


randada raud: või plekk-klambrite või puu- 
klopikese abil. (Joon. 1.) Keskelt murdu- 
nud lauajalga võime jätkata kahe raud- 
klambri või vastava tapi abil. (Joon. 2.) 
Ka on võimalik jalale ja jätkule puuriga 
auk puurida ja ühendamiseks sisse liimida 
puupulk. (Joon. 3.). 

Logisema hakanud: tapi,» kui jalg veel 

terve on, võtame korralikult lahti, kaabime 
vana liimi ära ja liimime uuesti. Lihtsam 
on siin kasutada müügil-olevat külma tis- 
leriliimi, 

Kuna põrandad enamasti on ebaühtla- 
sed, siis tekib mulje, nagu lauajalad poleks 
ühepikkused, Ometi ei või laua paika ase- 
tamiseks hakata mõne jala otsast tükki 
ära saagima. Šobivam on peente traatnael- 
tega lüüa lühema jala alla puu-, papi- või 
vineeritükike. 

Niiskeis kortereis kipuvad laualaekad 
kinni jääma laeka küljelaudade turdumise 
tõttu. Harilikult kaldutakse siin ohtrasti 
maha hööveldama, mistõttu tekivad laua- 
plaadi ja laeka külgede vahele praod ning 
tolm pääseb kergesti laekasse. Parem on 
laegas soojas kohas kuivatada ja kuuma 
värnitsaga immutada. Kui see ei aita, höö- 
veldame hästi õhukesi laaste, võttes nõnda, 
et laeka küljelaua serva kallak jääks laeka 
sisepoolele, 

Ka jääb laegas mõnikord laekasse ase- 
tatud esemete tõttu kinni. Sel puhul katsu- 
me põrutamise teel laekas asetsevate ese- 
mete asendit muuta ja laegast avada. Kui 
see ei aita, tuleb lauaplaat kloppidest lahti 
võtta. Et edaspidi niisugust nähtust vältida, 


a-— ppi Vikk 

(3 nurk kuhu esemed 
kennt jaavad 

lööme laua alla tükikese pappi. (Joon. 4.) 
Parem on laegas, mille külje servad käivad 
otse vastu lauaplaati, mis ei võimalda laeka 
kinnijäämist. 

b) Kappide parandamine. 
Kappide juures on sagedasemaks rikkeks 
uste kinnijäämine kas turdumise, kapi või 
uste viltuvajumise tõttu. Enamasti ei ole 
põrand küllalt sile, mistõttu ka kapp vajub 
kergesti viltuseks, kui me ta õhus-olevale 
jalale aegsasti klopikest alla ei pane, Juba 
vajunud kapi ajame otseseks samuti jal- 
gade alla pandavate klopikeste abil, mille 
järel uks harilikult ka käima hakkab. Va- 
nemail kappidel on uste — mittekäimise 
põhjuseks ka loksuma hakanud uksehinged. 
Sel puhul püüame toimida analoogiliselt 
toa uste parandamisele. Turdumise korral 
toimime nagu laegaste juureski. Kõdunenud 
ja koitunud jalgade asemele valmistame 
vajaduse järgi kas esimese paari või kõik 
jalad uued. Sellega jääb kapi välisilme 
ühtlasem kui üksiku jala uuendamisel, 

c) Voodite parandamine. Vii- 
masel ajal on tarvitamist leidnud metall= 
vedrudega, nn. reformpõhjaga raudvoodid. 
Puuvoodeid kasutatakse üldiselt vähem. 
Voodite juures tekib rikkeid ikka ühendus- 

kohtadel. Raudvooditel tulevad ära rattad 
kas rattakahvli katkemise, telje katkemise 
või väljaloksumise tõttu. Kahvli murdumi- 
sel on sobiv vahetada kogu rattakomplekt; 
telge, kui see on terve, saab kergesti kinni- 
tada Kadunud 
valmistame raudtraadist uue. 


neetimisega. telje asemele 

Puuvoodite juures sobib iga tapp vas- 
tavasse tapiauku, mistõttu olgu tapid kui 
tapiaugud nummerdatud. Ka 
kruvidel olgu vastavad märgid, et lahuta- 


ka vastavad 


misel iga tapp ja kruvi õigele kohale sa- 
tuks. = Valesti kokkupanemisel murtakse 
mõnikord küljelaudadest killud välja, milli- 
sed tuleb uuesti tagasi liimida. Kui kruvi- 
polt ei keera, niisutame mutrit ja vinte 
petrooleumiga, et need kergemini lahti tu- 
leksid. Vägisi keeramisel võime voodit lõh- 
kuda. Enne kruvipoltide sissekeeramist vaa- 
tame, kas nad on sirged. Kui vanas kohas 
mutter pidama ei jää, paigutame ta kogu 
poldiga uuele kohale. Vajunud ääreliistud 
lööme tagasi ja lõtvunud tapid 
uuesti. Lahtivajunud raamide vööd ja rii- 


liimime 


ed lööme tagasi, nende servi kahekorra 
käänates ja naela uuele kohale asetades. 
Vedrumadratsi parandamise võimalused sel- 
guvad kõige paremini madratsi lahtivõtmi- 
sel. On parandamine üle jõu käiv, kasu- 
tame asjatundja abi. 

d) Toolid, pingid, riiulid. 
"Toolide kõige õrnemad osad on jalad, mida 
parandame nagu lauajalgugi. Sissevajunud 


vineerist istepõhjad on uute, valmilt oste- 


tavatega kergesti asendatavad. Valmispõhja 
puudumisel võime selle valmistada vineer- 
kasti lauakesest, seda peene saega parajaks 
saagides. Vanad puutoolid muutuvad vägu 
nägusaiks, kui need üle värvime. Eriti ilusa 
mulje jätab vana köögi või magamistoa 
mööbel, kui selle valge (ka kreemi) emai- 
liga üle värvime. Värv on kergesti pestav 
ja seetõttu alati puhas hoitav. 


Poolpehme polstritäidis vajub pikapeale 
ära, jäädes tükiliseks. Säärasel puhul võ- 
tame polstri lahti, näpime täidise, mere- 
rohu, kapoki vm. lahti ja asetame uuesti 
paigale. 

Pinkidel hakkavad loksuma kõige enam 
jalad. Laudjalgadega pingil kiilume jalad 
ja kinnitame jalatoed. Tugede puudumisel 
valmistame need. (Joon. 5.). Ümarikkude 
jalgade puhul on sobiv pingi alusküljele 
jalaaukude kohale asetada laudklots sellest 
jalaauke läbi puurides, (Joon. 6.) Jalad 
kinnitame kiiludega nõnda, et kiil pingutaks 
piki lauda. Teistpidi pingutamisel lõhke- 
vad lauad. (Joon. 7.) 

Loksuma hakanud riiulitele lööme rist- 
puud diagonaalselt taha, neid riiuliga üht: 
lase värviga üle värvides. Võimaluse korral 
on kõige parem loksuma hakanud osad 
liimida, 

Soovitaksin igasugust luitunud mööblit 
ja muidki esemeid püüda uuendada värvi- 
misega, mille kohta lähemalt edaspidi vär- 


Pallipüüdmismäne. 


Alljärgnevas kirjeldatud mäng on 
väga lihtne ja pakub mängimiseks 
rohkesti võimalusi nii osavõtjate arvu, 
vanuse, mänguväljaku ja isegi palli 
valiku suure vabaduse tõttu. 

Normaalselt mängivad kaks salka 
(gruppi), kuid mängijad võivad olla 
jaotatud ka 3—+4 eri gruppi. 

Mänguks kasutatakse kas pesa- 
palli või võrkpalli (võib ka mingisu- 
gune endatehtud ,,pall” olla). 


Kõik mängijad liiguvad väljakul 


vimist käsitlevas osas. 
(õues, murul, metsaalusel või ka 


vastavas ruumis) segamini, kusjuures 
»omameeste” kiireks eraldamiseks on 
vajalik märgatav eraldusmärk igal 
meeskonnal (mütsiga ja mütsita pool 
või muu eraldus). 

Mängu käik on järgmine: 

Vahekohtunik viskab palli vabalt 
väljakule mängijate hulka, mida 
kumbki pool püüab enese kätte saada. 
See pool, kelle kätte pall sattus, 
hakkab omavahel palli käest kätte 

mängima, mida aga vastaspool püüab 
takistada, püüdes palli üle võtta ja 
siis omavahel mängu jätkata. Kui üks 
pool on suutnud järjest 5 korda palli 
edasi anda oma meeste vahel, loe- 
takse sellel 1 punkt ja seejärel läheb 
pall uueks väljaviskamiseks vahekoh- 
tuniku kätte. Mängitakse kas teatud 
aja või punktide.arvu peale. 

Mängu juures on kehtivad järgmi- 
sed reeglid: 

1) palli käes hoides ei tohi liikuda; 

2) palli ei tohi samale mängijale 


Md 


Š 


tagasi visata, kelle käest pall on saa- 
dud; 

3) ligemal kui 3 m seisvale män- 
gijale ei tohi palli visata; 

4) pall ei tohi vahepeal maha kuk- 
kuda: niisugusel korral hakatakse 
punkte jälle lugema 1 peale (vastas- 
meeskonnale üle anda sel juhul ei 
tule). 


Mängureeglite vastu eksimise kor- 
ral laseb vahekohtunik palli vastas- 
meeskonnale üle anda. 

KL 


ÜLESANNE NR. 8. 


Täna anname veidi peamurdmist 


noortele tehnikutele. 

Lõmm ehitas uue maja. Veevärgiga. 
Keldris asetsev naftamootoriga käivi- 
tatav veepump surus vee pööningul 
asetsevasse veepaaki. Köögis polnud 
muud vaja, kui keera kraanist ja vett 
tuleb nii palju kui kulub. Kui paak 
tühi, läks isa keldrisse, pani mootori 
käima ja varsti oli vett jälle küllalt. 

Seesama asjaolu kujuneski hiljem 
tülikaks. Juhtus parajasti emal vett 
vaja olema, aga kraanist ei tule til- 
kagi — paak tühi. Nüüd vaja isa üles 
otsida, see läks siis keldrisse, soojen- 
das mootoripea ja siis võis varsti vett 
saada. Kogu aja oli aga kuivaks kee- 
nud supipada tulel. Juhtus sedagi, et 
vahel polnud: isa kodus, ja nüüd tuli 
vett tuua naabri kaevust. 


Ühel õhtul, kui naabrirahvas juba 
Lõmmu veevärgile oli veidi üleolevalt 
vihjanud, ütles Väino isale: , Nii see 
ei lähe. Vett tuleb paaki varuks pum- 
bata varakult, kas või näiteks siis, kui 
kolmveerand paagist juba tühi.” 


“Hea ütleda,” torises isa. ,Roni 
siis alati pööningule, kanguta raske 
paagi kaas ära ja mõõda vett. Lähed 
mõõtma — pole veel veeranditki tühi. 
Teinekord jääd veidi hiljemaks — juba 
veepuudus käes.” 

«Isa, mina teen niisuguse seadme,” 
ütles Väino, ,.et kui kolmveerand paaki 
on tühi, kõliseb toas elektrikell. Too 
mulle ainult elektrikell, -patarei ja 
kellatraati. Muu muretsen ise.” 

"Arvad, et saad hakkama? Kella, 
traadi ja patarei ma võiksin ju tuua, 
aga esita plaan, kuidas sa seda kavat- 
sed.” 

Väino esitaski. 

Kas keegi saaks teiegi hulgast sel- 
lega hakkama? 

Esitage kirjeldus vastava korralikult 
joonistatud plaaniga hiljemalt 5. juu- 
niks s. a. Lahendajate nimed avaldame 
»Kotka” juunikuu ,,Salgapealikute oma 
nurgas” ja teravmeelsemaile lahendu- 
sile anname auhindadena: . 

1, K. Matisoo, ,Õppursõdur jutus- 
tab”, 

2. C. Collodi, ,, Pipi”. 

Kas leie naaberrühmas loevad 
kõik salgapealikud ajakirja 


KOTKAS” 


Eelmises numbris ilmunud ülesannete lahendused. 


Ülesanne nr. 6. Püssikuul lendab 
sooja ilmaga kaugemale, sest soe õhk 
on hõredam. Hõredamas massis on 
aga liikumisel tekkiv hõõrdumine 
väiksem. 


Ülesannenr.7. Olev ja Peep sei- 
sid mõlemad seljaga vastu akent, s. t. 
Olev vaatas üle vaguni läände, seistes 
idapoolse akna all. Läänepoolse akna 
all seisev Peep vaatas — itta. 


Lahendusi oli saabunud seekord era- 
kordselt palju, isegi kodutütarde pe- 
rest. Kahjuks on peaaegu kõigile ko- 
mistuskiviks osutunud püssikuul. Ena- 
mik arvab, et külmas õhus püssikuul 
lendab kaugemale, sest ta ei lähe nii 


kuumaks. Selgituseks olgu öeldud, et 
just külmas õhus püssikuul muutub 
kiiremini tuliseks, sest tihedamas (kül- 
mas) õhus takistus, seega ka hõõrdu- 
mine on suurem. Pealegi lendab ka 
kuumaks läinud kuul edasi. Puhtast 
tinast (nikkelkestata) püssikuul võib 
hõõrdumisel tekkinud kuumusest muu- 
tuda vedelaks. Vedel tinakuul võtab 
ainult , voolujoonelise” (langeva tilga) 
kuju, kuid lendab ikkagi edasi. 

Mõlemad ülesanded lahendasid õieti 
ja saavad auhindadena: 


1. Rein Koppel, Torma rühmast — 
M. Sillaots, ,Matkamehed"”. 

2. Jüri Nõu, Risti rühmast — Meyer, 
«Maakera nabade saladused". 

«PESAKOTKA KATSE» 

esitamiseks haukapoja, noorkotka või pesakotka katsel. 

Keda ei rõõmustaks 


maitsekas ja kõrgeväärtuslik td? 


Moodsaim sisseseade, aastaküm- 
nete jooksul omandatud kogemused, 
asjatundlik juhtimine, vilunud töö- 
jõud kõigil aladel võimaldavad kiiresti 
O.-ü. K. Mattieseni trükikojal valmis- 
tada igasuguseid trükitöid 

